Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 562

2. A munkaterület rövid, jellemzõ leírása A munkaterület a gazdálkodó tevékenységet folytató magánszemélyek, jogi személyek, jogi személyiséggel nem rendelkezõ szervezetek tûzvédelmi tevékenységének szervezése, irányítása és ellenõrzése, munkavállalóként és vállalkozóként egyaránt — tûzvédelmi szempontból akár a legveszélyesebb létesítményekben is — a tevékenység rendszerszemléletû tûzvédelmi biztonságának önálló, szakszerû elemzése és értékelése, a szükséges, illetve igényelt védelmi koncepció kialakítása, továbbá a tûzvédelmi rendszer mûködtetése, irányítása. A munkaterület ellátása jelenti továbbá a különbözõ biztonsági területekkel való konstruktív együttmûködést, a kötelezõ tûzvédelmi szabályok alkalmazását, érvényesítését, a tûzvédelemre vonatkozó helyi szabályzatok elkészítését és naprakészen tartását, a munkavállalók tûzvédelmi oktatását és felvilágosítását, segédanyagok készítését, a tûzvédelemmel összefüggõ adminisztrációs feladatokat. A tûzvédelmi fõelõadó tevékenyen közremûködik a munkahely tûzvédelmi szervezetének kialakításában, a különösen veszélyes üzem tûzvédelmi szervezetének irányításában.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes